Salomão Barbosa Ferraz

Salomão Barbosa Ferraz (født den 18. februar 1880 i Jaú i Brasil, død 11. mai 1969 i São Paulo var en brasiliansk katolsk prest og biskop hvis livsløp  tok ham gjennom medlemskap i flere kristne kirkesamfunn fra den presbyterianske kirke til den romersk-katolske kirke.

Liv og virke

Bakgrunn
Salomão Barbosa Ferraz var opprinnelig en presbyteriansk forstander og pastor. Han ble ordinert til anglikansk prest i 1917. 

Han grunnla et økumenisk selskap, «Order of Saint Andrew», i 1928, og var medvirkende til å organisere en «fri katolsk kongress» i 1936. Ved slutten av denne begivenheten etablerte han en «fri katolsk kirke» - Iglesia Católica Libre - og ble valgt som kirkens første biskop.

Bispeviet
Andre verdenskrig stoppet planene hans om å bli bispeviet av europeiske gammelkatolikker, men Salomão Barbosa Ferraz ble til slutt bispeviet av Carlos Duarte Costa etter at denne biskopen var blitt ekskommunisert av Vatikanet i 1945. Barbosa Ferraz var også medlem av frimureriet.

Salomão Barbosa Ferraz bispeviet på sin side Manoel Ceia Laranjeira for den fri katolske kirke i Brasil i 1951.

Katolikk
Men så søkte han å bli opptatt i den romersk-katolske kirkes kirkes fulle fellesskap. Dette lyktes han med under pave Johannes XXIII, og etterlot Manoel Ceia Laranjeira i spissen for Iglesia Católica Libre, som da ble omdøpt til Igreja Católica Apostólica Independente do Brasil.

I 1959 ble Ferraz mottatt i den romersk-katolske kirke. Mottakelsen hans møtte en del motstand og forvirring i Roma, hvor det feilaktig var blitt antatt at han var enkemann eller kysk. Han ble til slutt utnevnt til titulærbiskop av  Eleutherna i 1963, og deltok på Det andre Vatikankonsil. 

Biskop Ferraz døde i 1969 og etterlot seg kone og syv barn.

Ferraz var et sjeldent eksempel på en lovlig og akseptert gift biskop i den moderne katolske kirkehistorie.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Alessandro Mattei (1744-1820) *1767
 Kardinal Pietro Francesco Galleffi (1770-1837) *1819
 Kardinal Giacomo Filippo Fransoni (1775-1856) *1822
 Kardinal Carlo Sacconi (1808-1889) *1851
 Kardinal Edward Henry Howard of Norfolk (1829-1892) *1872
 Kardinal Mariano Rampolla del Tindaro (1843-1913) *1882
 Kardinal Joaquim Arcoverde de Albuquerque Cavalcanti (1850-1930) *1890
 Kardinal Sebastião Leme da Silveira Cintra (1882-1942) *1911
 Biskop Carlos Duarte Costa (1888-1961) *1926 (ikke i enhet med Pavestolen)
 Biskop Salomão Barbosa Ferraz (1882-1942) *1911

Referanser 

Brasilianske katolske biskoper
Personer fra Jaú
Deltakere på Andre Vatikankonsil
Linjen Rebiba
Fødsler i 1880
Dødsfall i 1969